Locus

Locus (flertall loci, uttale «losi») eller lokus er et latinsk ord som betyr «sted». Locus kan vise til flere ting:
I genetikk angir locus posisjonen til et gen eller en annen type DNA-sekvens i et kromosom. Samme loci på ulike homologe kromosomer med ulik sekvens kalles alleler. En gammeldags betegnelse på et sett med to eller flere loci som er fysisk nær hverandre i genom, men som ennå ikke har blitt tildelt et spesifikt kromosom, er koplingsgruppe. 
I medisin angir locus hvilket sted på kroppen et patogen trenger inn. 
I matematikk angir locus en samling punkter som har en felles egenskap.